open-index/open-wikipedia-markdown huggingface dataset:
Ūdrīšu pagasts

**Ūdrīšu pagasts** ir viena no Krāslavas novada administratīvajām teritorijām tā rietumos, Daugavas labajā krastā. Robežojas ar sava novada Krāslavas pilsētu, Izvaltas, Kombuļu, Krāslavas un pa Daugavu ar Kaplavas pagastiem, kā arī Augšdaugavas novada Salienas un Naujenes pagastiem. 

## Daba
### Hidrogrāfija
**Upes:** Korklu upeite, Malnupeite, Mogiļnijručejs, Razboja strauts, Rudņa.

**Ezeri:** Bidzeits, Guļbinka.

## Vēsture
1920. gada zemes reformas gaitā Ludviampoles muižu sadalīja 97 vienībās 2600 ha kopplatībā, bet Kazanovas muižu sadalīja 151 vienībā 1635 ha kopplatībā.
1945. gadā Daugavpils apriņķa Krāslavas pagastā izveidoja Ūdrīšu ciema padomi. Krāslavas rajona **Ūdrīšu ciemam** 1959. gadā pievienoja Izvaltas un Veiguļu ciemu padomju saimniecības «Krāslava» teritoriju. 1990. gadā ciemu reorganizēja par pagastu. 2009. gadā Ūdrīšu pagastu kā administratīvo teritoriju iekļāva Krāslavas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir **[[Augstkalne (Ūdrīšu pagasts)|Augstkalne]]** (pagasta centrs), Borovka, Krāslavas stacija, Tartaks, Ūdrīši, Kazanova, Ļudvikova, Bancāni, Lielie Muļķi, Saksoni, Užinkolns, Rakuci, Prinosini.

## Saimniecība
### Transports

## Izglītība un kultūra

## Atsauces
Jaunība (nozīmju atdalīšana)

**Jaunība** var būt:

* Jaunība — posms cilvēka dzīvē.
* Jaunība — Daugavpils bērnu un jauniešu centrs.
* FK Jaunība:
** FK Jaunība — futbola klubs no Daugavpils, kas no 1995. līdz 1999. gadam spēlēja Latvijas futbola 1. līgā;
** FK Jaunība — 2006. gadā dibināts futbola klubs no Rīgas, kas vienu sezonu spēlēja Latvijas Virslīgā.
Silvija (karaliene)

**Zviedrijas karaliene Silvija** () ir Zviedrijas karaliene (oficiālais tituls: Viņas Majestāte Silvija, Zviedrijas karaliene). Pārvalda septiņas valodas: zviedru, vācu, franču, spāņu, angļu, portugāļu zīmju valodas.

## Dzīvesgājums
Dzimusi kā Silvija Renāte Zommerlata (*Silvia Renate Sommerlath*) 1943. gada 23. decembrī Heidelbergā uzņēmēja Valtera Zommerlata un viņa sievas Alises, dzimušas Soarešas di Toledu (*Soares de Toledo*), četru bērnu ģimenē kā vienīgā māsa.  
Pēc Vācijas kapitulācijas Otrā pasaules karā 1945. gadā kopā ar vecākiem devās uz Sanpaulu Brazīlijā, kur dzīvoja līdz 1957. gadam, pēc tam atgriezās Rietumvācijā. Silvija pabeidza ģimnāziju Diseldorfā 1963. gadā un 1960. gadu beigās beidza studijas Minhenē un kļuva par tulku ar specialitāti spāņu valodā. Pirmā darba vieta bija Argentīnas konsulāts Minhenē.

1971. gadā viņa sāka strādāt Minhenes 1972. gada vasaras olimpisko spēļu organizācijas komitejā, Olimpisko spēļu laikā Silvija iepazinās ar  Zviedrijas kroņprinci Kārli Gustavu. No 1973. gada bija protokola vadītāja Insbrukas 1976. gada ziemas olimpisko spēļu organizācijas komitejā.

Viņas laulību ceremoniju ar karali Kārli XVI Gustavu 1976. gada 19. jūnijā vadīja arhibīskaps Ulofs Sundbī 1200 promenenšu priekšā. 1977. gada 14. jūlijā karaliskajai ģimenei piedzima kroņprincese Viktorija, 1979. gada 13. maijā princis Kārlis Filips (viņš sakarā ar konstitucionālajām izmaiņām zaudēja pirmā troņmantinieka tiesības uz troni), bet 1982. gada 10. jūnijā — princese Madeleine.

## Darbība
Galvenais karalienes uzdevums ir sekot karalim kā ārvalstu vizītēs, tā arī oficiālās vizītēs savā zemē.
Bez iepriekš minētā īpaši karaliene interesējas par garīgi slimiem bērniem un bērniem ar invaliditāti.Viņa ir priekšsēdētāja Karaļpāra kāzu fondā, kas atbalsta sporta problēmjautājumu izpēti un invalīdu sportu, kā arī vadītāja Karalienes Silvijas Jubilejas fondā, kas atbalsta invalīdu un bērnu problēmjautājumu izpēti un finansiāli palīdz to risināšanā. Karaliene ir viena no fonda "World Childhood Foundation" dibinātājām, kas darbojas, lai uzlabotu bērnu stāvokli pasaulē, ka arī ir viena no goda loceklēm starptautiskā biedrībā "Mentor Foundation", kuras mērķis ir cīņa pret narkotikām. Pateicoties karalienes iniciatīvai, Stokholmā tika izveidota sabiedriska organizācija "Silvijas nams", kurā izglīto darbiniekus, kuru darbība saistīta ar garīgi atpalikušiem cilvēkiem. Pašlaik karalienes viens no starptautiski sabiedriskajiem darbiem ir cīņa pret bērnu un pusaudžu seksuālu izmantošanu.

## Attēlu galerija

Drottning Silvia i Oslo juni 2005.JPG|Karaliene Silvija vizītes laikā Oslo 2005. gadā
Drottning Silvia 2010.jpg|thumb|Karaliene Silvija tautastērpā (2010)


## Skatīt arī
* Zviedrijas karaliskā ģimene
* Zviedrijas monarhu uzskaitījums

## Ārējās saites

* www.royalcourt.se
* www.royalcourt.se
* www.royalcourt.se
* www.royalcourt.se
* www.royalcourt.se
* www.royalcourt.se
Likumdošanas vara

**Likumdošanas vara** vai **likumdevējvara** saskaņā ar valsts varas dalīšanas teoriju ir viena no trijām varas izpausmēm valstī.

Saskaņā ar Monteskjē valsts varas dalīšanas teoriju līdzās likumdošanas varai pastāv izpildvara un tiesu vara. Tās ir savstarpēji saistītas, bet reizē tās ir savstarpēji neatkarīgas (pretstatītas), respektīvi, savstarpēja saistība izpaužas tajā, ka katra no tām var ietekmēt citas varas darbību, bet reizē katrai no tām ir konkretizēta joma valstī, kurā tā ir neatkarīga savā darbībā.

Likumdošanas vara nosaka sabiedrības attīstības stratēģiskos mērķus. Lai šos mērķus īstenotu, likumdevējs izdod vispārsaistošas tiesību normas. Tāpat likumdevējs rada arī politiskos un juridiskos līdzekļus, lai realizētu iepriekšminētos stratēģiskos mērķus, tomēr likumdošanas vara nenodarbojas ar šo tiesību normu tālāko skaidrošanu, pielietošanu, ar kuru tālāk nodarbojas jau izpildvara un tiesu vara. Likumdošanas vara var izdot arī likumus, kam piemīt augstākais juridiskais spēks. Likumdošanas varas realizētās darbības ir vērstas uz to, lai kopumā nodrošinātu sabiedrības kā vienota veseluma pastāvēšanu.

To, kam ir deleģēta likumdošanas vara valstī, nosaka valsts konstitūcija. Lielākoties likumdošanas vara valstī ir deleģēta parlamentam un tautai. Latvijas Republikā saskaņā ar Satversmes 64. pantu likumdošanas vara pieder Saeimai, kā arī tautai Satversmē paredzētā kārtībā un apmēros. Likumdošanas vara tiek deleģēta vēlēšanu ceļā, respektīvi, tā ir deleģēta kolektīvās pārstāvniecības vara. Parlaments tātad ir tautas pārstāvniecības institūts. Likumdošanas vara realizē arī citas funkcijas, piemēram, izveido izpildvaras un tiesu varas augstākās institūcijas, veic valdības, izpildvaras kontroli un citas darbības savas kompetences ietvaros.

## Atsauces
Džeimijs Karagers

**Džeimss Lī Dankans "Džeimijs" Karagers** (; dzimis  Mērzisaidā, Anglijā) ir bijušais angļu futbolists, aizsargs.

## Klubu karjera
Savu pirmo profesionāļa līgumu viņš parakstīja 1996. gada oktobrī, kad vienojās ar "Liverpool", kur bija pavadījis arī jauniešu vecuma gaitas. Trīs mēnešus vēlāk viņš debitēja galvenās komandas sastāvā Līgas kausa pusfinālmačā pret "Middlesbrough". Tam sekoja arī debija Premjerlīgā - pret "West Ham United". Nākamajā spēlē Karagers guva savus pirmos vārtus vienībā, uzvarā ar 3:0 pār "Aston Villa".

Pirmajos gados Liverpūles komandā viņš bija ļoti universāls aizsargs, spēlēdams gan kreisajā, gan labajā malā, kā arī centrā. Tā dēļ viņš nespēja iekarot pastāvīgu vietu pamatsastāvā, galvenokārt pildot "caurumu lāpītāja" vietu. Lielu preses uzmanību viņš izpelnījās 2002. gadā, kad kādā no mačiem raidīja skatītājam atpakaļ tā uz laukuma izmesto monētu. No tiesneša par šo atgadījumu viņam sarkanā kartīte.

2007./2008. gada sezonā Karagers sasniedza 500 spēļu robežu "Liverpool" sastāvā. Viņš tika nozīmēts par komandas kapteini 500. cīņā. Viņš ieņem devīto pozīciju visvairāk spēļu "Liverpool" aizvadījušo spēlētāju sarakstā.  Karagers sasniedza arī 600. maču robežu, kurā gan zaudēts ar 0:2 pret "Portsmouth".

## Karjeras statistika
*Atjaunots 2010. gada 7. maijā.*

|-
|1996—97||rowspan="14"|Liverpool||rowspan="14"|Premjerlīga||2||1||0||0||1||0||0||0||3||1
|-
|1997—98||20||0||0||0||2||0||1||0||23||0
|-
|1998—99||34||1||2||0||2||0||6||0||44||1
|-
|1999—00||36||0||2||0||2||0||0||0||40||0
|-
|2000—01||34||0||6||0||6||0||12||0||58||0
|-
|2001—02||33||0||2||0||1||0||16||0||53||0
|-
|2002—03||35||0||3||0||5||0||11||0||54||0
|-
|2003—04||22||0||3||0||0||0||4||0||29||0
|-
|2004—05||38||0||0||0||3||0||15||0||56||0
|-
|2005—06||36||0||6||0||0||0||13||1||57||1
|-
|[2006—07||35||1||1||0||1||0||13||0||51||1
|-
|2007—08||35||0||4||0||3||0||13||0||55||0
|-
|2008—09||38||0||3||0||1||0||12||0||54||0 
|-
|2009—10||37||0||2||0||1||0||13||0||53||0
435||3||34||0||28||0||132||1||630||4
435||3||34||0||28||0||133||1||630||4
|}

## Sasniegumi
**Liverpool**

* FA kauss: 2000–01, 2005–06
* Anglijas Līgas kauss: 2000–01, 2002–03, 2011–12
* FA Community Shield: 2001, 2006
* UEFA Čempionu līga: 2004–05
* UEFA kauss: 2000–2001
* UEFA Superkauss: 2001, 2005

**Individuālie sasniegumi**

* Liverpool sezonas labākais spēlētājs: 1999, 2005

## Atsauces

## Ārējās saites

* Profils "Liverpool" oficiālajā mājaslapā 
* BBCSport profils  
* TheFA.com profils 
* LFChistory.net spēlētāja profils 
* ESPN profils  
* 23 Foundation — Karagera labdarības projekts
Zemes šaurums

[250px|right|thumb|Zemes šaurums starp divām [salas daļām Ziemeļjūrā.]]
**Zemes šaurums** jeb **zemesšaurums** ir šaura sauszemes josla, kas no abām pusēm ir norobežota ar ūdenstilpēm, un savieno divas sauszemes daļas. 

Zemes šaurums var savienot divus kontinentus, piemēram, Suecas zemesšaurums, pussalu ar kontinentu, piemēram, Perekopa zemesšaurums, vai atdalīt divas ūdenstilpes, piemēram, Karēlijas zemesšaurums. Zemes šaurums ir pretstats jūras šaurumam, kas savieno divas lielākas ūdenstilpes un ir norobežots ar sauszemi. Zemes šaurumi bieži tiek izmantoti, lai veidotu kanālus, ar kuru palīdzību saīsināt ceļu kuģiem, piemēram, Suecas un Panamas kanāli ir veidoti zemes šaurumu vietā.

## Piezīmes
Prisma (kosmiskais projekts)

**Prisma** ir Zviedrijas Kosmosa korporācijas (SSC) kosmisko aparātu projekts. Tā orbitālā daļa sastāv no diviem pavadoņiem, kas paredzēti grupveida lidojuma, tuvošanās operāciju un citiem eksperimentiem. *Prisma* tika palaista  ar Krievijas nesējraķeti Dnepr.

Sākotnēji pavadoņu kontroli un vadību nodrošināja Zviedrijas kosmosa korporācija. Saskaņā ar vienošanos,  vadību pārņēma Vācijas aerokosmiskā centra (DLR) Kosmisko lidojumu kontroles centrs Oberpfafenhofenā. DLR būs atbildīgs par misijas operācijām piecus mēnešus.

## Projekta uzdevumi
### Primārie mērķi
Primārais misijas mērķis ir veikt manevrēšanas eksperimentus ar augstu autonomijas līmeni:
* autonoms grupveida lidojums,
* tuvošanās operācijas,
* tuvošanās beigu fāze un atkāpšanās.

Šo eksperimentu laikā tiks izmantotas šādas sistēmas un sensori:
* GPS,
* vizuāli bāzēta sistēma (VBS), kas balstīta uz zveigžņu kameras tehnoloģiju,
* radiofrekvences metroloģija (FFRF).

### Sekundārie mērķi
Kosmiskajā aparātā tika iekļautas dažādas eksperimentālas tehnoloģijas:
* jauna veida netoksiskas degvielas *High Performance Green Propellant* (HPGP) raķešdzinējs, kuru izstrādājusi ECAPS;
* *Micro System Technology* aukstas gāzes dzinēji, kuru izstrādājusi *NanoSpace AB*;
* jaunas borta programmatūras izstrāde, kas balstīta uz Matlab/Simulink un autokoda ģenerēšanu;
* uzlabotas avionikas un elektroenerģijas barošanas sistēmas izmēģināšana, kas attīstītas no SMART-1 Mēness zondes projekta;
* jaunas zemes vadības sistēmas *RAMSES* izmēģināšana, kuru izstrādājusi SSC.

## Uzbūve
*Prisma* sastāv no manevrējoša kosmiskā aparāta **Mango** (sākotnējais nosaukums *Main*) un pasīvā aparāta **Tango** (*Target*). *Mango* masa (bez degvielas) ir 150 kg un izmēri 750×750×820 mm. Ar izvērstām saules baterijām tā platums ir 2600 mm. *Mango* ir stabilizēts pēc 3 asīm. Pavadonim ir trīs dzinējsistēmas. Galvenā sastāv no sešiem 1 N raķešdzinējiem, kas izmanto hidrazīnu. Degvielas tvertne satur aptuveni 11 kg hidrazīna. *High Performance Green Propellant* raķešdzinēja eksperiments ir jauna dzinējsistēma, kas balstīta uz videi draudzīgu, netoksisku ADN degvielu un teorētiski dod 10 % lielāku impulsu un 30 % augstāku blīvumu par hidrazīnu. HPGP sistēma sastāv no diviem 1 N dzinējiem un degvielas tvertnes ar 5 kg degvielas. Pašu degvielu un dzinējus izstrādājusi ECAPS.
Mikrodzinēju sistēma ir balstīta uz MEMS (*Micro-ElectroMechanical Systems*) tehnoloģiju.

*Tango* arī ir stabilizēts pēc 3 asīm, bet ir vienkāršāks. Tam ir magnētiskā stāvokļa kontroles sistēma un nav dzinēju. Tā masa ir 40 kg, izmēri 570×740×295 mm.

## Lidojuma gaita
Abi pavadoņi kopā savienoti tika palaisti  ar Krievijas nesējraķeti Dnepr. Reizē ar tiem orbītā tika ievadīts pavadonis *PICARD* un no trešās raķešpakāpes neatdalāms eksperimentālu ierīču konteiners *BPA-1*.

 17:51 UTC *Mango* tika atdalīts no *Tango*.

Oktobrī sākās tuvošanās eksperimentu fāze. 20. oktobrī tika veikta *Mango* pietuvināšanās pie *Tango* 7 m attālumā. Pēc tam turpinājās citi eksperimenti. 17. decembrī *Mango* pietuvojās *Tango* līdz 2 m.

## Atsauces

## Ārējās saites
* Projekta mājaslapa 
* Tracking the Prisma mission, Sven Grahn,
Davids Ngogs

**Davids Ngogs** (; dzimis  Ženevljērā, Francijā) ir francūžu futbolists no kamerūniešu dzimtas, uzbrucējs.

## Klubu karjera
### "PSG"
Savu profesionāļa karjeru Ngogs uzsāka Ligue 1 klubā Parīzes "Saint-Germain", kurā aizvadīja kopumā 18 līgas spēles un guva vienus vārtus. Tieši ar "PSG" viņš ieguva arī pirmo trofeju - Francijas līgas kausu 2008. gadā.

### "Liverpool"
 Ngogs parakstīja četru gadu līgumu ar "Liverpool", par ko klubs samaksāja 1,5 miljonus sterliņu mārciņu. Komandas galvenais treneris Rafaels Benitess pēcāk slavēja kluba skautingu par lielisko atradumu. Ngoga pirmā spēle Liverpūles komandas sastāvā bija draudzības mačs ar spāņu klubu "Villarreal". Jau nākamajā cīņā ar Glāzgovas "Rangers" arī pirmie vārti.

Anglijas Premjerlīgā viņš debitēja spēlē pret "Aston Villa", nomainot Fernando Torresu. Pirmie vārti oficiālā mačā viņam pret "PSV Eindhoven" Čempionu līgas grupu turnīrā.

## Karjeras statistika

## Apbalvojumi
;Parīzes "Saint-Germain"
* Līgas kauss: 2008

;"Liverpool"
* Anglijas Premjerlīgas 2. vietas ieguvējs: 2008-09

; FK Žalgiris
* Lietuvas superkauss: 2020

## Atsauces

## Ārējās saites
Mer de Noms

***Mer de Noms*** ir amerikāņu roka grupas A Perfect Circle debijas albums. Albums tika izlaists 2000. gada 23. maijā. Pēc RIAA sistēmas tas saņēma Platīna novērtējumu tā paša gada 31. oktobrī. Albums ''Billboard'' 200 sasniedza 4. vietu ar pirmajā nedēļā pārdotām 188,000 kopijām, padarot to par *Billboard* 200 augstāk esošo kādas rokgrupas pirmo albumu. 51 nedēļu albums tur arī palika.

## Pārskats
Lielākā daļa liriku veltīti cilvēkiem, ko pazina solists Meinards Džeimss Kīnans. Albuma nosaukums franču valodā nozīmē "vārdu jūra". Dziesmu nosaukumi, savukārt, ietver dažādus vārdus: "Judith", "Breña", "Rose", "Thomas", "Magdalena", "Orestes" un "Renholdër".

Zīmes uz priekšējā vāka varētu tulkot kā "LA CASCADE DES PRENOMS", kas nozīmē "Vārdu ūdenskritums."

## Dziesmu saraksts
Thirteenth Step

***"Thirteenth Step"*** ir otrais amerikāņu roka grupas A Perfect Circle albums, tas izlaists 2003. gada 16. septembrī. Tas bija liels panākums, jo sasniedza Billboard 200 2. vietu pirmajā nedēļā, pārdodot vairāk nekā 231,000 kopijas un paliekot tur 78 nedēļas. RIAA apstiprināja to kā zelta on 2003. gada 4. novembrī un kā platīna 2006. gada 24. martā. Pirmais albuma singls bija "Weak and Powerless", tam sekoja "The Outsider" un "Blue". Dziesmām ir remiksa versijas 2004. gada remiksu albumā "aMotion".

Saskaņā ar Kīnana komentāriem par *[[aMotion]]* DVD, "Thirteenth Step" ir konceptuāls albums, kura visas dziesmas no citāda skatu punkta spekulē par atkarības tēmu. Viņš teica, ka tas attiecas uz viņa 13 Losandželosā nodzīvotajiem gadiem. Ar nodomu vai nē, arī nosaukums saistās ar anonīmo alkoholiķu (arī citu) 12 soļu programmu, kur jēdziens "trīspadsmitais solis" apzīmē nepiedienīgu seksuālu tuvošanos personai, kas nesen sākusi atveseļošanos.

Albuma vākā attēlota glieme, kas lien pa sievietes seju.

"The Nurse Who Loved Me" ir Failure dziesmas koverversija, kas oriģinālā parādās 1996. gada albumā *[[Fantastic Planet (albums)|Fantastic Planet]]*.

"Pet" ir turpinājums - "Counting Bodies Like Sheep to the Rhythm of the War Drums" - ar tiem pašiem vārdiem grupas nākamajā albumā.

## Dziesmu saraksts

*Thirteenth Step* japāņu versija iever ekskluzīvu dziesmas "The Package" pagarināto versiju.
Lašsārtais putnuzirneklis

**Lašsārtais putnuzirneklis** () ir relatīvi liels zirneklis, kura izcelsmes vieta ir Brazīlijas ziemeļaustrumi. Zirnekļa tipiskais kāju plētums ir 20 cm, lai gan dažiem eksemplāriem kāju plētums var sasniegt 25 cm. Lielo mātīšu masa sasniedz 100 gramus. Šis tarantuls ir viens no lielākajiem pasaulē, bieži vien tiek uzskatīts, ka lašsārtais putnuzirneklis ir otrs vai trešais lielākais pasaulē (par lielāko uzskata milzu putnuzirnekli (*Theraphosa blondi*)).

Lašsārtais putnuzirneklis tika atklāts un aprakstīts 1917. gadā. To Paraibas štatā izdarīja brazīliešu zoologs *[[Cândido Firmino de Mello-Leitão]]*. Mūsdienās cilvēki lašsārtos putnuzirnekļus ir iecienījuši turēt mājās kā mājdzīvniekus. Iesācējiem, kuri ir nolēmuši turēt mājās zirnekļus, nav ieteicams sākt ar šo sugu, jo tie ir pārāk lieli un ātri, kā arī tie var iekost tā, ka pat ir nepieciešams sniegt medicīnisko palīdzību.

## Ārējās saites
Varšavas pakts

right|thumb|Varšavas pakta logo
[right|thumb|Eiropas valstu armijas [1973. gadā]]
**Varšavas pakts** jeb **Varšavas līgums** (1955—1991) bija kolektīvās aizsardzības līguma **Līgums par draudzību, sadarbību un savstarpējo palīdzību** neoficiālais nosaukums. Līgums nosaukumu ieguvis no tā parakstīšanas vietas (parakstīts Varšavā 1955. gada 14. maijā). Līgumu parakstīja Austrumu bloka valstis. Šis līgums vēl spilgtāk iezīmēja divas pretējās puses Aukstajā karā.

Varšavas pakta parakstīšana bija kā Austrumu bloka atbilde uz Vācijas Federatīvās Republikas uzņemšanu NATO militārajā aliansē 1955. gada maijā, jo Varšavas pakta savienība tika izveidota mazāk nekā nedēļu pēc šī notikuma. Varšavas paktu parakstīja Albānijas Tautas Republika, Bulgārijas Tautas Republika, Čehoslovākijas Sociālistiskā Republika, Vācijas Demokrātiskā Republika, Ungārijas Tautas Republika, Polijas Tautas Republika, Rumānijas Tautas Republika un Padomju Savienība. Albānijas Tautas Republika pēc 1962. gada organizācijas darbā nepiedalījās un 1968. gadā no tās pavisam izstājās. Vācijas Demokrātiskā Republika savu dalību Varšavas pakta organizācijā beidza 1990. gadā, kad notika Vācijas atkalapvienošanās.

Varšavas pakta vadošās institūcijas bija Politiski konsultatīvā komiteja, kas izskatīja Varšavas pakta noteikumus, to piemērošanu utt., un Apvienotā bruņoto spēku pavēlniecība, kura nodarbojās ar to, lai dalībvalstu bruņotie spēki spētu darboties vienoti, būtu kaujasspējīgi utt. Varšavas pakta valstu vidū noteicošā loma tomēr bija PSRS, jo visas pārējās valstis, kas parakstīja šo līgumu, bija PSRS satelītvalstis vai tās stiprā ietekmē. Līdz ar pārmaiņām PSRS un revolūcijām dažādās bijušā Austrumu bloka valstīs 1991. gada 1. jūlijā Varšavas pakta savienība izjuka.

1999. gada 12. martā Čehija, Ungārija un Polija, kas iepriekš bija Varšavas pakta savienības dalībvalstis, tika uzņemtas NATO. Vēlāk NATO pievienojās arī Bulgārija, Rumānija, Slovākija un Albānija.

## Ārējās saites

* Varšavas pakta teksts . 
* Dokumenti no Varšavas pakta arhīviem.
Emotive

***Emotive*** ir trešais amerikāņu roka grupas A Perfect Circle albums. To izlaida 2004. gada 1. novembrī (lai gan ASV - nākamajā dienā). Tas tādēļ, lai sakristu ar ASV prezidenta vēlēšanām. Albumā ir 10 politisku dziesmu koverversijas (kaut arī daudzu dziesmu melodijas izteikti atšķiras no oriģināla) un 2 pašu dziesmu koverversijas: "Passive" ir "Vacant", ko izpildīja grupa Tapeworm koverversija, bet "Counting Bodies Like Sheep to the Rhythm of the War Drums" ir turpinājums "Thirteenth Step" iekļautajai "Pet"'. Albums debitēja *[[Billboard magazine|Billboard]]* Top 200 Albumos ar 2. vietu, 1. ieņemot dažādu mākslinieku kopdarbam. RIAA "Emotive" sertificēja kā zelta 2004. gada 9. decembrī.

## Dziesmu saraksts

## Infromācija par dziesmām
* "Counting Bodies Like Sheep to the Rhythm of the War Drums" sākumā uztvēra kā "Pet" remiksu. Kad Meinards Džeimss Kīnans runāja par *[[aMotion]]*, viņš pieminēja šo tēmu un uzsvēra, ka tas nav remikss, bet drīzāk otrā daļa "Pet", pat ja abām dziesmām ir vienādas lirikas. Animēts mūzikas video atrodas grupas mājaslapā.
* "Passive" ir pārtaisīta dziesma "Vacant", ko radīja Kīnans, Denijs Loners, Trents Reznors un citi agrākajam Tapeworm projektam.
Cirmas pagasts

**Cirmas pagasts** ir viena no Ludzas novada administratīvajām teritorijām tā ziemeļrietumos, Cirma ezera krastā. Robežojas ar sava novada Isnaudas, Pureņu un Zvirgzdenes pagastiem un Ludzas pilsētu, kā arī Rēzeknes novada Lendžu, Griškānu un Stoļerovas pagastiem.

## Daba
Cirmas pagasta lielākā daļa atrodas Latgales augstienes Rēzeknes pazeminājumā, vien ziemeļaustrumu mala iesniedzas Burzavas paugurainē. Reljefu te veido pārsvarā vidēji un sīki morēnu pauguri. Augstākais no tiem (175,8 m vjl.) slejas Pokuminā. Ap trešdaļu platības aizņem meži. Pagastā atrodas zemais Putinovas purvs un Peiss vai Muļču purvs.

Pagastā aug Gomeļmuižas ozols (4,75 m stumbra apkārtmērs) un liepas (5,4 m, 4,75 m, 4,30 m), dižosis (4,45 m), goba Trokšos (6,15 m), paeglis Zabalotjē (0,5 m), divas republikas nozīmes dižliepas Cirmas jeb Kalnaču muižas parkā. 

### Hidrogrāfija
**Upes:** Paborga, Runtorta.

**Ezeri:** Cirms, Dukanu ezers, Gomeļmuižas ezers, Križutu ezers, Pauguļa ezers, Runtortas ezers, Soidu ezers.

## Vēsture
Līdz 1920. gada zemes reformai Cirmas pagasta teritorijā atradās Pokuminas, Križutu, Cirmas, Tutānu muižas un Gomeļmuiža.
1945. gadā Ludzas apriņķa Zvirgzdenes pagastā izveidoja Cirmas ciema padomi, vēlāk nodibināja kolhozus „Molodaja Gvardija” un „Suvorovs”, kurus 1972. gadā apvienoja un izveidoja padomju saimniecību “Cirma”. 

Ludzas rajona **Cirmas ciemam** 1954. gadā pievienoja likvidēto Pokuminas ciemu, 1979. gadā - daļu Lendžu ciema teritorijas. 1990. gadā ciemu reorganizēja par pagastu. 2009. gadā Cirmas pagastu kā administratīvo teritoriju iekļāva Ludzas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir Tutāni (pagasta centrs), Pokumina, kā arī Antiži, Biži, Cerļeva, Dubinova, Dukani, Dzerkaļi, Edvardoslava, Evertova, Galdiševa, Garbari, Iškina, Justinova, Karpušonki, Kiuļi, Kleperi, Krjakova, Križuti, Lukjanovka, Muļči, Novomisļi, Pabarga, Pļatova, Pokumina, Putinova, Putrinīki, Ramslova, Silinīki, Soidi, Sorņi, Soroka, Svjataja Gorka, Škincova, Trokši, Voverova, Zabolotje, Zeļčova.

## Saimniecība
### Transports

## Izglītība un kultūra
1909. gadā nodibināja Lauču vienklasīgo zemstes skolu, kuru 1920. gadā pārveidoja par Lauču latviešu 4-klasīɡo pamatskolu. 1921. gadā skolā mācījās 67 skolēni, bet 1931. gadā — 66 skolēni. 1929. gadā darbojās arī Ūdeņu latviešu 1. pakāpes pamatskola, kurā 1929. gadā mācījās 54 skolēni, bet 1931. gadā – 90. 
1938. – 1940. gadā Rekovā pēc arhitekta P. Pavlova projekta uzcēla jaunu Cirmas skolas ēku 200 skolēniem, uz kuru pārcēlās Ūdeņu un Lauču pamatskolas. Skola iesvētīta 1940. gadā. 1944. gadā to pārveidoja par Cirmas septiņgadīgo skolu, vēlāk par Cirmas astoņgadīgo skolu. 1960. gadu beigās sāka darboties internāts.
1999./2000. mācību gadā skolu pārdēvēja par Cirmas pamatskolu. 2013. gadā Cirmas pamatskolu slēdza un ēku pārveidoja par veco ļaužu māju.

Lauču pamatskola 1937.png|Lauču pamatskola (1937)
Ūdeņu pamatskola 1937.png|Ūdeņu pamatskola (1937)


## Atsauces
Džejs Spīrings

**Džeikobs "Džejs" Fransiss Spīrings** (; dzimis  Mērzisaidā, Anglijā) ir angļu futbolists, pussargs. Kopš 2022. gada Spīrings pārstāv Anglijas Premjerlīgas komandu Liverpool, kur viņš ir arī akadēmijas treneris.

## Klubu karjera
Spīrings bijis "Liverpool" U-18 vecuma grupas komandas kapteinis, kas ieguva FA Jaunatnes kausu 2007. gadā. Arī iepriekšējā sezonā viņš piedalījās šīs trofejas izcīņas finālā pret Mančestras "City", taču togad lielākoties mocījās ar kājas savainojumu. 2007. gada vasarā viņš tika izsaukts uz pieaugušo komandu, trenējoties kopā ar "Liverpool" pamatsastāva spēlētājiem. Ar šo Liverpūles klubu viņš saistīts kopš septiņu gadu vecuma.

Viņš tika atzīts par labāko spēlētāju turnīrā "Torneo di Renate", kurā sacenšas U-20 vecuma grupas vienības. Turnīrā piedalījās arī "AC Milan" un "Parma" jauniešu komandas. Tāpat 2007./2008. gada sezonā Spīrings bija "Liverpool" rezervistu komandā, kas triumfēja Premjerlīgas rezervistu līgā.

Pieaugušo komandas sastāvā Spīrings debitēja , iznākot laukumā uz maiņu UEFA Čempionu līgas mačā pret "PSV Eindhoven", kurā "Liverpool" uzvarēja ar 3:1. Pussargs piedalījās arī 4:0 uzvarā pār Madrides "Real".

 komandas galvenais treneris Rafaels Benitess paziņoja, ka piedāvās Spīringam jaunu līgumu. Tā paša gada 6. jūlijā tika izplatīta ziņa, ka futbolists piekritis trīs gadu kontraktam.  Spīrings pirmo reizi karjerā spēli uzsāka "Liverpool" pamatsastāvā. Viņš aizvadīja visu maču Līgas kausa izcīņā pret Līdsas "United".

Anglijas Premjerlīgas spēlē pamatsastāvā viņš pirmo reizi izgāja  mačā ar "Sunderland", vēlāk gan viņu nomainīja Havjers Maskerano. Taču "Liverpool" oficiālajā vietnē Spīrings saņēma mača labākā futbolista apbalvojumu.

 "Liverpool" apstiprināja, ka izīrēs Spīringu citam angļu klubam "Leicester City". Viņš piedalījās deviņās spēlēs un guva vienus vārtus. Pēc īres termiņa beigām viņš atgriezās Liverpūlē.

## Atsauces

## Ārējās saites

* LFCHistory.net profils 
* Profils "Liverpool" oficiālajā vietnē 
* 4thegame profils 
* ESPN profils
Ænima

**Ænima** ir otrais amerikāņu progresīvā metāla grupas Tool albums. To izlaida 1996. gada 17. septembrī plates formātā un 1. oktobrī - CD formātā. Albums tika ierakstīts un veidots 1995.-1996. gadā. RIAA to sertificēja kā trīskāršu platīnu 2003. gada 4. maijā.

Albums parādījās vairākos 1996. gada labāko sarakstos, tai skaitā *Kerrang!* un *Terrorizer*. 1998. gadā albums ieguva ''Grammy'' balvu par labāko metāla izpildījumu.

## Pārskats
Nosaukums *Ænima* ir vārdu 'anima' ('dvēsele' no latīņu valodas) un 'enema' (klizma no angļu valodas) apvienojums.

"Stinkfist" un "Ænema" tika izveidoti videoklipi, bet "H.", "Eulogy" un "Forty-Six & 2" tika izdoti arī kā singli.
Dažas dziesmas ir kā īsas starpspēles, kas savieno garākās dziesmas, tādējādi albuma garums gandrīz sasniedz 80 minūšu limitu. Šīs starpspēles ir "Useful Idiot", "Message to Harry Manback", "Intermission", "Die Eier Von Satan", "Cesaro Summability" un "(-) Ions".

Albuma motīvi iekļauj ēģiptiešu mitoloģiju kā septiņstaru zvaigzni, kas simbolizē Babilonu, un reliģiozo ģeometriju, dalot planētu režģī saistībā ar hromosomām. Grupa veltīja albumu Billam Hikam (komiķim, kurš, pēc grupas uzskatiem, domāja līdzīgi viņiem) un apgalvoja, ka albums ir daļēji viņa iespaidots. Vāka iekšpusē ir zīmējums, kurā attēlots invalīds, kas līdzīgs Meinardam Džeimsam Kīnanam, un Bills Hiks, kas attēlots kā dziednieks, un ko papildina teksta rinda "Another Dead Hero" (Vēl viens miris varonis). Rindas no Billa Hika "One Good Drug Story" (Kāds labs narkotiku stāsts) tiek lasītas "Third Eye" sākumā, bet "Ænema" dziesmu vārdi atsaucas uz Billa Hika "Arizona Bay" (Arizonas līcis), kas ir vēsta par San Andreas lūzuma sabrukumu. Dziesmas vārdi stāsta, ka vienīgais veids, kā salabot L.A. ir aizskalot visu projām, un iesaka: "Mācies peldēt, mēs tiksimies Arizonas līcī". Zem diska ir attēls, kurā Kalifornija iekrīt Klusajā okeānā.

## Dziesmu saraksts
Visas dziesmas rakstījuši Meinards Džeimss Kīnans, Adams Džonss, Džastins Čancelors un Denijs Kerijs, izņemot tās, kur teikts citādāk.

# "Stinkfist" (Kīnans/Džonss/Kerijs/D'Amūrs) — 5:11
# "Eulogy" (Kīnans/Džonss/Kerijs/D'Amūrs) — 8:28
# "H." (Kīnans/Džonss/Kerijs/D'Amūrs) — 6:07
# "Useful Idiot" — 0:39
# "Forty Six & 2" — 6:02
# "Message to Harry Manback" — 1:53
# "Hooker with a Penis" — 4:33
# "Intermission" — 0:56
#  "jimmy" — 5:24
# "Die Eier von Satan" — 2:17
# "Pushit" (Kīnans/Džonss/Kerijs/D'Amūrs) — 9:55
# "Cesaro Summability" — 1:26
# "Ænema" (Kīnans/Džonss/Kerijs/D'Amūrs) — 6:39
# "(-) Ions" — 4:00
# "Third Eye" (Tool/Hiks) — 13:47
Ormaņu iela (Rīga)

**Ormaņu iela** ir Rīgas iela, Zemgales priekšpilsētas Āgenskalna apkaimē. Ormaņu iela sākas krustojumā ar Lapu ielas un beidzas krustojumā ar Mazo Nometņu, Margrietas un Atpūtas ielu. Ormaņu ielas kopējais garums ir 725 metri, tā klāta as asfalta segumu. Ielā ir Āgenskalnam raksturīgā mazstāvu un īres namu apbūve.

Ormaņu iela Rīgas ielu sarakstos atrodama no 1867. gada. Sākotnēji saukta par **Fūrmaņu ielu**, bet kopš 1921. gada tiek saukta tagadējā nosaukumā.

## Ielu savienojumi
Ormaņu iela ir savienota ar šādām ielām:
* Lapu iela
* Sabiles iela
* Talsu iela
* Struteles iela
* Pārslas iela
* Dreiliņu iela
* Mazā Nometņu iela
* Margrietas iela
* Atpūtas iela

## Atsauces

## Skatīt arī
* Āgenskalns
Ormaņu iela

**Ormaņu iela** var būt:

* Ormaņu iela — iela Rīgā;
* Ormaņu iela — iela Jūrmalā;
* Ormaņu iela — iela Daugavpilī;
* Ormaņu iela — iela Kuldīgā.

## Skatīt arī
* Mazā Ormaņu iela
Atpūtas iela (Rīga)

**Atpūtas iela** ir iela Rīgā, Zemgales priekšpilsētā, Āgenskalnā. Atpūtas iela sākas krustojumā ar Mazo Nometņu, Margrietas un Ormaņu ielu un beidzas krustojumā ar Liepājas ielu. Atpūtas ielas kopējais garums ir 1017 metri, tā visā garumā klāta ar asfaltu. Ielā ir gan daudzdzīvokļu namu, gan savrupmāju apbūve.

Posmā no Nomales ielas līdz Liepājas ielai Atpūtas iela iet gar dzelzceļa līniju Rīga—Tukums. No Ventspils ielas līdz Liepājas ielai dzelzceļam pretējā ielas pusē ir P. Stradiņa klīniskās universitātes slimnīcas teritorija.

## Ielu savienojumi
Atpūtas iela ir savienota ar šādām ielām:
* Mazā Nometņu iela
* Ormaņu iela
* Margrietas iela
* Magoņu iela (T veida krustojums)
* Nomales iela (T veida krustojums)
* Ventspils iela
* Liepājas iela (T veida krustojums)

## Skatīt arī
* Āgenskalns

## Atsauces
Atpūtas iela

**Atpūtas iela** var būt:

* iela valstspilsētās:
** Atpūtas iela — iela Daugavpilī.
** Atpūtas iela — iela Jēkabpils novada Jēkabpilī.
** Atpūtas iela — iela Jelgavā.
** Atpūtas iela — iela Ogres novada Ogrē.
** Atpūtas iela — iela Rīgā.
** Atpūtas iela — iela Ventspilī.
* iela novadu pilsētās:
** Atpūtas iela — iela Cēsu novada Cēsīs.
** Atpūtas iela — iela Dobeles novada Dobelē.
** Atpūtas iela — iela Dienvidkurzemes novada Grobiņā.
** Atpūtas iela — iela Dienvidkurzemes novada Pāvilostā.
** Atpūtas iela — iela Kuldīgas novada Kuldīgā.
** Atpūtas iela — iela Līvānu novada Līvānos.
** Atpūtas iela — iela Preiļu novada Preiļos.
** Atpūtas iela — iela Saulkrastu novada Saulkrastos.
** Atpūtas iela — iela Siguldas novada Siguldā.
** Atpūtas iela — iela Tukuma novada Tukumā.
* iela novadu ciemos:
** Atpūtas iela — iela Ādažu novada Carnikavas novada Carnikavā.
** Atpūtas iela — iela Jēkabpils novada Kūku pagasta Lauktehnikā.
** Atpūtas iela — iela Jelgavas novada Cenu pagasta Ānē.
** Atpūtas iela — iela Jelgavas novada Cenu pagasta Tetelē.
** Atpūtas iela — iela Ķekavas novada Ķekavas pagasta Valdlaučos.
** Atpūtas iela — iela Mārupes novada Babītes pagasta Piņķos.
** Atpūtas iela — iela Ropažu novada Garkalnes pagasta Bukultos.
** Atpūtas iela — iela Siguldas novada Inčukalna pagasta Inčukalnā.

## Skatīt arī
* Atpūtu iela
* Atpūta
* Atpūtas dārzs
Nomales iela

**Nomales iela** var būt:
* Nomales iela Rīgā;
* Nomales iela Jūrmalā;
* Nomales iela Tukumā;
* Nomales iela Kuldīgā;
* Nomales iela Aizkrauklē;
* Nomales iela Jelgavā;
* Nomales iela Jēkabpilī;
* Nomales iela Garkalnes pagasta Bukultos;
* Nomales iela Carnikavas pagasta Siguļos;
* Nomales iela Skrudalienas pagasta Silenē.
Nomales iela (Rīga)

**Nomales iela** ir Rīgas iela, Zemgales priekšpilsētas Āgenskalna apkaimē. Nomales iela sākas pie krustojuma ar Atpūtas ielu un beidzas kā strupceļš. Caur brauktuvēm iela savienota ar Mazo Nometņu ielu. Nomales ielas kopējais garums ir 275 metri.

Gar Nomales ielu iet dzelzceļa līnija Torņakalns—Tukums II. Nomales ielā ir dažāda veida dzīvojamā apbūve.

## Ielu savienojumi
Nomales iela ir savienota ar šādām ielām:
* Atpūtas iela

## Skatīt arī
* Āgenskalns
Silēzija

**Silēzija** (, , , ) ir vēsturisks novads Centrāleiropā, kura lielākā daļa mūsdienās atrodas Polijas sastāvā, bet mazākas daļas — Čehijā un Vācijā.

Silēzija ir bagāta ar dažādiem derīgajiem izrakteņiem un citiem dabas resursiem, novadā ir atrodamas akmeņogles, varš, cinks, sudrabs, kadmijs, svins. Novads ģeogrāfiski ir kalnains. Silēzijā atrodas vairāki rūpniecības apgabali. Lielākā pilsēta ir Vroclava, kas ir vēsturiskā novada galvaspilsēta. Aiz Vroclavas seko Katovice Polijā un Ostrava Čehijā kā novada nākamās lielākās pilsētas. Silēzijas lielākā upe ir Odera.

## Vēsture
250 px|left|thumb|Silēzija un valstis, kurās ietilpst novada daļas
Silēzija, kurā dzīvoja dažādu etnisko grupu pārstāvji, dažādos vēstures posmos ir piedzīvojusi ļoti lielas robežu izmaiņas. Pirmās vēsturiski zināmās valstis, kuras valdīja šajā novadā, ir Lielmorāvija un Bohēmija. 10. gadsimtā Silēziju ieguva poļi, kuru valsts tikai sāka veidoties, tomēr drīz vien novads sašķēlās vairākās hercogistēs, kam par pamatu kalpoja vāciešu pieaugošā ietekme Silēzijā. Hercogistes pakļāvās Bohēmijas kronim, tomēr jau 1526. gadā tās pārgāja Hābsburgu dinastijas rokās. Pēc kara par Austrijas mantojumu Silēziju ieguva Prūsija. Vēlāk novads kā daļa no Prūsijas iekļāvās Vācijas Impērijā. Lielākā daļa Silēzijas austrumu daļas kļuva par Polijas daļu pēc Pirmā pasaules kara. Atlikušās teritorijas kļuva par daļu no Čehoslovākijas. Pēc Otrā pasaules kara ar Potsdamas konferences lēmumu lielākā daļa no tām arī tika pievienota Polijai. Nelielas daļas no Silēzijas kļuva par daļu no Vācijas un vēlākās Čehijas.

Mūsdienās novada iedzīvotāji lielākoties runā savu valstu nacionālajās valodās, respektīvi, poļu, čehu un vāciešu, tomēr novadā pastāv dažādi specifiski dialekti, kuros runā vairāki desmiti tūkstoši kādreizējā Silēzijas iedzīvotāji. Pēc 1905. gada datiem Silēzijas iedzīvotāju lielākā daļa bija vācieši (ap 75%) un poļi (vairāk kā 20%). Lielākā daļa vāciešu no šī novada tika deportēti pēc Otrā pasaules kara, kad faktiski visa Silēzijas nokļuva Polijas rokās.

## Atsauces

## Ārējās saites
Filips Dēgens

**Filips Dēgens** (; dzimis  Holšteinā, Šveicē) ir šveiciešu bijušais futbolists, aizsargs.

## Klubu karjera
### Šveices klubi
Dēgens profesionāļa karjeru uzsāka Bāzeles klubā "Basel". Pirms tam šajā klubā viņš bija aizvadījis piecas sezonas jauniešu vienībās, līdz tika iekļauts galvenajā komandā. Pirmajās četrās profesionāļa sezonās viņš piedalījās 69 komandas spēlēs, līdz tika izīrēts "Aarau". Ar Bāzeles klubu Dēgens izcīnīja trīs Šveices čempintitulus, kā arī ieguva vienu Šveices kausu.

### "Borussia"
Nākamā pieturvieta futbolista karjerā bija Dortmunde, kur viņš spēlēja vietējā "Borussia" kluba rindās. Vācijas Bundeslīgā aizsargs piedalījās 68 mačos un guva vienus vārtus. Savā pēdējā, 2007./2008. gada, sezonā vācu komandā Dēgens mocījās ar savainojumiem, kas ļāva piedalīties vien 16 spēlēs.

### "Liverpool"
 Dēgens parakstīja četru gadu līgumu ar Anglijas Premjerlīgas klubu "Liverpool". Komandai par spēlētāja iegūšanu nebija jāmaksā transfēru nauda. Tā brīža komandas galvenais treneris Rafaels Benitess jaunieguvumu raksturoja: "Viņš ir labs papildinājums. Dēgena stiprā puse ir uzbrūkošā mentalitāte. Esmu pārliecināts, ka viņš spēs veiksmīgi papildināt mūsu komandas rindas."

Dēgens komandā debitēja tā paša gada 12. jūlijā, izejot uz laukuma pēc puslaika pārtraukuma draudzības spēlē ar "Tranmere Rovers". Oficiālās cīņās šveiciešu futbolists debitēja Līgas kausa trešās kārtas spēlē ar "Crewe Alexandra". Tajā viņš salauza divas ribas, saskrienoties ar komandas biedru Sami Hīpiju, kā dēļ izlaida divus mēnešus.

Atgriežoties ierindā viņš izgāja laukumā "Carling Cup" mačā pret Totenhamas "Hotspur", kurā saduroties ar pretinieku futbolistu lauza kāju. Pēc aizvadītiem 14 mēnešiem "Liverpool" komandā viņš debitēja Premjerlīgā, kad nomainīja Glenu Džonsonu 4:0 uzvarā pār "Burnley".

## Karjera izlasē
Dēgens kopā ar Šveices futbola izlasi ir piedalījies 2006. gada Pasaules kausa izcīņas finālturnīrā. Tur šveicieši aizkļuva līdz astotdaļfinālam, kur pēcspēles 11 metru sitienu sērijā atzina Ukrainas futbola izlases pārākumu.

Viņš bija iekļauts arī Šveices sastāvā 2008. gada Eiropas čempionāta finālturnīrā, lai gan lielāko daļu sezonas bija savainots. Valstsvienība gan neizkļuva no apakšgrupas, kā arī pats Dēgens nepiedalījās nevienā mačā. Dēgens nav ticis izsaukts uz izlasi kopš par tās galveno treneri kļuva Otmārs Hitcfelds.

## Karjeras statistika

## Atsauces

## Ārējās saites
* David Degen Philipp Degen Online — spēlētāja oficiālā vietne   

* "Liverpool" oficiālās vietnes profils 
* ESPN profils
Apdzīšanas punkts

**Apdzīšanas punkts** ir sadales punkts (stacija) divceļu dzelzceļa līnijās ar vienkāršu ceļu izvērsumu, kas paredzēts galvenokārt vilcienu apdzīšanas vajadzībām (apdzīšana ir situācija, kad vilcienu, kas pienācis stacijā, apsteidz cits, ātrāks vilciens). Visbiežāk apdzīšanas punktos ir 4 vai 3 sliežu ceļi (kopā ar galvenajiem). Tajos mēdz būt pasažieru stacijas ēka ar stacijas dežuranta telpām, sakaru ierīces, signalizācijas, centralizācijas un bloķēšanas iekārtas (*[[SCB]]*), pārmiju posteņi, ja pārmijas darbina ar rokām. Ja apdzīšanas punktam papildus ir kravu iekraušanas un izkraušanas ceļi, to dēvē arī par starpstaciju. Apdzīšanas punktos ir ceļu pārejas starp galvenajiem ceļiem, kas dod iespēju vajadzības gadījumos nosūtīt vilcienus divceļu posmā uz nepareizo ceļu, kā arī veikt nepieciešamos manevrus stacijā.
center

Pārbūvējot vienceļa līniju par divceļu līniju, vienceļa līnijas izmaiņas punktus vai nu slēdz, atstājot to vietā pieturas punktus, vai pārbūvē par apdzīšanas punktiem vai lielākām dzelzceļa stacijām.

## Atsauces
Kinorežisors

[thumb|230px|[Džons Badhams filmas *[[The Godchild]]* filmēšanas laukumā]]
[thumb|230px|[Herberts Brenons filmas *[[War Brides]]* filmēšanas laukumā]]
**Kinorežisors** ir viena no pamatprofesijām kino mākslā. Kinorežisors vada filmas uzņemšanu, ir atbildīgs par māksliniecisko un scēnisko filmas daļas izveidi. Pastāv divi kinorežisoru tipi: mākslas un dokumentālā kino režisori. Par pirmo mākslas kino kinorežisoru uzskata Žoržu Meljesu, bet pirmie dokumentālā kino režisori bija brāļi Limjēri. Pirms skaņas parādīšanās kinematogrāfā režisora pamatuzdevums bija komisko skeču jeb gegu un pantomīmas iestudēšana. Tā laika slavenākie kinorežisori bija Čārlijs Čaplins un Basters Kītons. Līdz ar skaņas kino ieviešanu režisora pienākumiem nāca klāt dialogu skatu izveide un muzikālais noformējums, ko viņi veica ar komponista palīdzību.

## Režisora pienākumi
Galvenokārt kinorežisora pienākumos ietilpst:
* kopējā filmas mākslinieciskā stila noteikšana;
* scenārija realizācija;
* aktieru vadīšana, gan no mizanscēnas, gan no aktierspēles un citu izteiksmes līdzekļu viedokļa;
* kinooperatora vadīšana;
* filmas montāžas vadīšana.

## Ievērojami kinorežisori

## Ārējās saites
Isnaudas pagasts

**Isnaudas pagasts** ir viena no Ludzas novada administratīvajām teritorijām. Robežojas ar sava novada Ludzas pilsētu un Cirmas, Pureņu, Nukšas, Pildas, Nirzas, Briģu, Ciblas un Zvirgzdenes pagastiem. 

## Daba
Isnaudas pagasts atrodas Latgales augstienes Rēzeknes pazeminājumā. Reljefu pārsvarā veido vidējie un sīkie morēnu pauguri. Augstākais paugurs atrodas pie Zurzu ezera. Pagasta teritorijā plešas Istalsnas, Zeiļu, Oču, Rauzu, Čertovkas ezeri. Pagastam piekļaujas Lielais Ludzas, Pildas, Zurzu, Mazais Kūrmas ezeri, taču pagasta platībā tie neietilpst. Te tek Istalsna, Pilda (Isnauda) ar pieteku Kiudolicu, Līdūkšņa, Ļadiņas upe, uz robežas ar kaimiņpagastiem Ludzas upe. Pagastā iesniedzas Knaviņas purva daļa.

### Hidrogrāfija
**Upes:** Istalsna, Kiudolica, Pilda.

**Ezeri:** Čortovkas ezers, Istalsnas ezers, Oču ezers, Rauzu ezers, Zeiļu ezers.

## Vēsture
Līdz 1920. gada zemes reformai paɡasta teritorijā atradās Istalsnas (*Istalno*) muiža un Isnaudas muiža.
1945. gadā Ludzas apriņķa Zvirgzdenes pagastā izveidoja Isnaudas ciema padomi. Ludzas rajona **Isnaudas ciemam** 1954. gadā pievienoja likvidēto Priedaines ciemu, 1965. gadā padomju saimniecības «Ludza» teritoriju pievienoja Zvirgzdenes ciemam, 1977. gadā pievienoja daļu Zvirgzdenes ciema teritorijas, 1979. gadā daļu teritorijas pievienoja Ciblas ciemam. 1990. gadā ciemu reorganizēja par pagastu. 2009. gadā Isnaudas pagastu kā administratīvo teritoriju iekļāva Ludzas novadā.

### Arheoloģija
Valsts nozīmes arheoloģijas pieminekļi ir Evertovas, Strauju (Strāvu), Poļu Gorbunovu, Zeimuļu (Zeimuļevas), Isnaudas I un II apmetne. Valsts nozīmes mākslas piemineklis ir Istalsnas katoļu baznīcas altāra mensa ar tabernākulu. Vietējās nozīmes arheoloģijas piemineklis ir kulta vieta Pātarovas velna akmens.

* Kreiču apmetne - akmens laikmeta un agrā bronzas laikmeta (3. g.tk. vidus p.m.ē. - 2. g.tk. vidus p.m.ē.) arheoloģiskais piemineklis Lielā Ludzas ezera krastā.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Lielākās apdzīvotās vietas ir Martiši (pagasta centrs), Istalsna, Gāgari, mazākas apdzīvotas vietas ir Andži, Atgorņi, Bati, Bobiši, Boki Pirmie, Boki Otrie, Breidaki, Būruški, Činkuri, Diervonīši, Eipļi, Egļi, Fedorenki, Greiški, Isnauda, Ivanova, Iudri, Jurizdika, Kiseļi, Kolnagreči, Kovaļki, Kravaļi, Kreiči, Krievu Gorbuni, Kubulova, Ļadiņa, Lemki, Malzūbi, Mastari, Meļaški, Mežavepri, Nagļi, Noviki, Oči, Pekšova, Pildagreči, Plindži, Poļu Gorbuni, Potorova, Rauzi, Restmuiža, Ričiki, Rikmani, Romandova, Rudzīši, Rundāni, Runtorta, Rusiņi, Stocinova, Suhari, Špeneri, Tolkuha, Turaki, Ūdeņi, Vabaļi, Vamži, Vorkaļi, Zači, Zambari, Zeiļi, Zurzi.

## Saimniecība
### Transports
Paɡastu šķērso dzelzceļa līnija Rēzekne II—Zilupe ar staciju Istalsnā.

## Izglītība un kultūra
Kultūras dzīves centri ir Isnaudas (Martišos) un Istalsnas tautas nami, Istalsnas bibliotēka un Isnaudas bibliotēka.

## Atsauces
Princese Madeleine

**Princese Madeleine**, pilnā vārdā **Madeleine Terēza Amēlija Jozefīne** (dzimusi ) ir Zviedrijas princese, ka arī Hēlsinjlandes un Jēstriklandes hercogiene. Karaļa Kārļa XVI Gustava un karalienes Silvijas ģimenē viņa ir trešais un jaunākais bērns.

Madeleines oficiālais tituls ir *Viņas Karaliskā Augstība, Zviedrijas princese, Hēlsinjlandes un Jēstriklandes hercogiene*.
Princese kā troņmantiniece atrodas devītajā vietā pēc kroņprinceses Viktorijas, prinča Kārļa Filipa un viņu bērniem un ieņem 195. vietu kā pretendente uz Lielbritānijas troni.

## Izglītība
Mācības pamatskolā Brommā Madeleine uzsāka 1989. gadā, pēdējo pamatskolas klasi turpināja Karlsona skolā Stokholmā, vēlāk turpināja mācības Enšildas ģimnāzijā Stokholmā, kuru pabeidza 2001. gadā. Pēc ģimnāzijas beigšanas pusgadu veltīja angļu valodas studijām Londonā, atgriežoties vēlāk mājās, uzsāka jurisprudences studijas Tautas Universitātē. 2003. gadā iestājas Stokholmas Universitātē, kur studē mākslas zinātnes programmā, divus gadus vēlāk turpat studēja vēsturi. 2006. gadā maģistratūrā studēja organizāciju vadību, togad arī iegūst filosofijas zinātņu kandidāta grādu mākslas zinātnē, etnoloģijā un modernajā vēsturē. 2007. gadā uzsāk bērnu psiholoģijas studijas.

## Loma karaļnamā
Kopā ar ģimeni piedalās dažādos pasākumos. Īpaša sadarbība viņai ir ar Hēlsinjlandi un Jēstriklandi, kurās ir hercogiene. Sadarbība ir saistīta ar dažādu projektu atbalstīšanu.

## Privātā dzīve
Kopš 2002. gada viņu saista draudzība ar juristu Jūnasu Bergstromu, bija gaidāma saderināšanās pēc kroņprinceses Viktorijas kāzām, taču īsi pirms tām Madeleine pašķīrās un atsauca saderināšanos. Pēc tam pārcēlusies uz Ņujorku, kur darbojusies Pasaules bērnības fondā. 2012. gada oktobrī saderinājusies ar amerikāņu finansistu Kristoferu O Nīlu. 2013. gada 8. jūnijā pāris salaulājās Stokholmā. Kristofers O Nīls atteicās pieņemt jebkādu karalisko titulu, lai nevajadzētu pieņemt Zviedrijas pilsonību. 2014. gada 20. februārī Ņujorkā piedzima pāra pirmdzimtais — meita Leonora. Pēc gada ģimene pārcēlās uz Stokholmu kur 2015. gada 15. jūnijā piedzima dēls Nikolas. Jau tā paša gada rudenī ģimene pārcēlās uz Londonu. 2018. gada 9. martā Stokholmā piedzima pāra jaunākais bērns — meita Adriena. Tā paša gada rudenī visa ģimene atkal pārcēlās un šoreiz uz Floridu, ASV.

Madeleine ir sabiedrisks cilvēks, daudz ceļo, atpūšas klubos, bet īpaša interese viņai ir jāšanas sports.

## Skatīt arī
* Zviedrijas karaliskā ģimene
* Zviedrijas monarhu uzskaitījums

## Ārējās saites

* VKA Princese Madeleine
* Biogrāfija
* Patronāža
* Darbība
* Intereses
Kinoproducents

**Kinoproducents** (, no  — ‘radīt, ražot’) ir kinostudijas uzticamības persona kinematogrāfā, kurš realizē idejiski māksliniecisko un organizatoriski finansiālo kontroli filmas uzņemšanas laikā. Producents arī aktīvi piedalās aktieru un tehniskā personāla atlasē. Producenti var būt arī režisori, aktieri, scenārija autori.

Producentu sistēmu ieviesa 1910. gadu beigās Holivudā un producenti kļuva par dabīgu soli personiskās atbildības par radošo, organizatorisko un finansiālo jautājumu kompleksos, bez kuru risināšanas nav iespējama mākslas filmu izveide un publiska izrādīšana. Producenta spilgts piemērs klasiskajā Holivudā bija Ērvings Tālbergs; uzreiz pēc viņa nāves Kino mākslas un zinātnes akadēmija ieviesa mirušā producenta vārdā nosauktu balvu, kas joprojām tiek pasniegta labākajiem kino producentiem.

## Ārējās saites
Džeks Robinsons

**Džeks Robinsons** (; dzimis  Varingtonā, Anglijā) ir angļu futbolists, aizsargs. Kopš 2020. gada pārstāv Anglijas čempionāta komandu ''Sheffield United''.

## Klubu karjera
 Robinsons debitēja "Liverpool" galvenās komandas sastāvā, izejot uz laukuma Anglijas Premjerlīgas mača 87. minūtē pret "Hull City". Viņš nomainīja Raienu Babelu. Tādējādi aizsargs kļuva par kluba jaunāko futbolistu, kurš jebkad piedalījies oficiālā spēlē, pārspēdams Maksa Tompsona rekordu. Robinsons todien bija 16 gadu un 250 dienu vecs.

Viņš vairākkārt ticis slavēts par sniegumu "Liverpool" U-18 vecuma grupas komandā gan 2008./2009., gan 2009./2010. gada sezonā. Tāpat Robinsons trenējies kopā ar galveno komandu pirms UEFA Eiropas līgas cīņas ar "Benfica", taču uz laukuma neizgāja.

Jaunais futbolists aizstāv Anglijas U-17 izlases krāsas, bet iepriekš bijis arī U-16 valstsvienības pārstāvis.

## Karjeras statistika
:*Atjaunots 2010. gada 9. maijā.*

## Atsauces

## Ārējās saites

* Profils "Liverpool" oficiālajā vietnē 
* LFCHistory. net profils
Danjels Pačeko

**Danjels Pačeko Lobato** (; dzimis  Malagā, Spānijā) ir spāņu futbolists, uzbrucējs. Kopš 2024. gada pārstāv Polijas komandu ''Wisła Płock''.

## Klubu karjera
Pirms pāriešanas uz "Liverpool" Pačeko bija iemantojis nākotnes zvaigznes reputāciju "Barcelona" jaunatnes sistēmā. Pateicoties viņa prasmei gūt vārtus no teju jebkuras pozīcijas, komandas biedri futbolistu iesauca par *El Asesino* jeb "Slepkavu".

Pačeko "Liverpool" rezervistu sastāvā debitēja  pret Boltonas "Wanderers" dublieriem. Jau pirmajā mačā viņš guva vārtus. 2008. gada aprīlī uzbrucējs atdeva ļoti tālu piespēli Kristianam Nemetam, kurš guva vārtus pret "Blackburn Rovers" rezervistiem, kas deva "Liverpool" otrajai komandai attiecīgās līgas titulu.

Galvenajā komandā viņš debitēja , otrajā puslaikā iznākot uz laukuma Alberto Akvilāni vietā UEFA Čempionu līgas mačā pret "Fiorentina". Premjerlīgas debija nāca divas nedēļas vēlāk, kad pret Vulverhemptonas "Wanderers" atkal nomainīts Akvilāni.  UEFA Eiropas līgas spēlē ar "Unirea Urziceni" viņam trešais mačs "Liverpool" sastāvā. Tajā uzbrucējs atzīmējās ar rezultatīvu piespēli Davidam Ngogam.

## Karjeras statistika
*Atjaunots 2010. gada 9. maijā.*

## Sasniegumi
**Betis**

* Segunda Division: 2014–15

**Alavés**

* Segunda Division: 2015–16

## Atsauces

## Ārējās saites

* Profils "Liverpool" oficiālajā vietnē